CELEX: C2005/031/13
Language: et
Date: 2005-02-05 00:00:00
Title: Kohtuasi C-478/04: Euroopa Ühenduste Komisjoni 16. novembri 2004. aasta hagi Itaalia Vabariigi vastu

5.2.2005   
            
            
               ET
            
            
               Euroopa Liidu Teataja
            
            
               C 31/6
            
         Euroopa Ühenduste Komisjoni 16. novembri 2004. aasta hagi Itaalia Vabariigi vastu
   (Kohtuasi C-478/04)
   (2005/C 31/13)
   Kohtumenetluse keel: itaalia
   Euroopa Ühenduste Komisjon esitas 16. novembril 2004 Euroopa Ühenduste Kohtule hagi Itaalia Vabariigi vastu. Hageja esindajad on Minas Konstantinidis ja Giuseppe Bambara.
   Hageja palub Euroopa Kohtul:
   
               —
            
            
               tuvastada, et
               
                           a)
                        
                        
                           kuna Itaalia Vabariik ei ole võtnud vajalikke meetmeid tagamaks, et Cá di Capri (Verona) prügilas ladestatud ohtlikud jäätmed taaskasutatakse või kõrvaldatakse viisil, mis ei sea ohtu inimeste tervist ning mille käigus ei kasutata keskkonda ohustavaid protsesse ja menetlusi;
                        
                     
                           b)
                        
                        
                           kuna Itaalia Vabariik ei ole võtnud vajalikke meetmeid tagamaks, et sellesse prügilasse ladestatud ohtlike jäätmete valdaja annab jäätmed käitlemiseks era- või avalikule jäätmekogumisettevõttele või ettevõttele, kes teeb direktiivi IIA või IIB lisas nimetatud toiminguid, või taaskasutab või kõrvaldab jäätmed ise kooskõlas käesoleva direktiivi sätetega;
                        
                     
                           c)
                        
                        
                           kuna Itaalia Vabariik ei ole võtnud vajalikke meetmeid tagamaks, et seoses selle ladestamisega kohas, kus toimub ohtlike jäätmete ladestamine, need jäätmed registreeritakse ja identifitseeritakse ja et ei segataks eri kategooriatesse kuuluvaid ohtlikke jäätmeid ega pandaks ohtlikke jäätmeid kokku tavajäätmetega;
                        
                     siis on Itaalia Vabariik rikkunud direktiivi 75/442/EMÜ jäätmete kohta, (1) mida on muudetud nõukogu 18. märtsi 1991. aasta direktiiviga 91/156/EMÜ, (2) artiklitest 4 ja 8 ning direktiivi 91/689/EMÜ ohtlike jäätmete kohta artikli 2 lõigetest 1 ja 2 tulenevaid kohustusi.
            
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon väidab, et vastavalt nõuetes esitatud põhjendustele on Itaalia Vabariik Cá di Capri (Verona) prügila suhtes rikkunud direktiivist 75/442/EMÜ, mida on muudetud direktiiviga 91/156/EMÜ, ja direktiivist 91/689/EMÜ tulevaid kohustusi.
   
      (1)  EÜT L 194, 25.7.1975, lk 39.
   
      (2)  EÜT L 78, 26.3.1991, lk 32.